recursal/SuperWikiNEXT-32B huggingface dataset:
היישוב דיקסון והאי דיקסון הסמוך
**דיקסון** (ברוסית: **Диксон**) הוא יישוב עירוני קטן בצפון מחוז קרסנויארסק ברוסיה, אחד היישובים הצפוניים והמבודדים ביותר בעולם. במקום נמצא הנמל הצפוני ביותר של הצי הרוסי. בתקופת השלטון הסובייטי הייתה עיר סגורה ובשיאה התגוררו בה כ-5,000 איש (ב-1985), מאז חלה התדרדרות ונכון ל-2015 מתגוררים ביישוב 650 נפש וכמות האוכלוסייה נמצאת במגמת ירידה מתמדת.

היסטוריה
--------

היישוב נוסד ב-7 בספטמבר 1915 ונקרא על שמו של הסוחר השוודי-סקוטי אוסקר דיקסון (Oscar Dickson; 1823–1897), שמימן את מסעות הקוטב של אדולף אריק נורדנשלד ופריטיוף ננסן ושעל שמו קרא נורדנשלד את שמו של האי הסמוך ב-1884.

באוגוסט 1942 הופצצו העיר, על נמלהּ ותחנת הרדיו האסטרטגיים שלה על ידי אוניית המערכה זוטא הנאצית "אדמירל שר" במסגרת "מבצע וונדרלנד" (Wunderland). האונייה הגרמנית הפגיזה אוניות סובייטיות שעגנו בנמל, והנחיתה חיילים בחוף. ואולם, מגיני הנמל השיבו אש באמצעות תותח הוביצר מיושן, והצליחו לגרום ל"אדמירל שר" נזק מסוים. הגרמנים השיבו את החיילים לאונייה, ונסוגו לבסיסם בנורווגיה מבלי שהצליחו לפגוע בשיירות באזור. בעיר הוצבה אנדרטה לזכר מגיניה.

בעיר הוצבה אנדרטה לזכר הימאי הרוסי ניקיפור בגיצ'ב שמצא את מותו בתחומי האי דיקסון.

מאז 1985 אוכלוסיית העיר נמצאת במגמת ירידה מתמדת, כיום מתגוררים בה 650 איש לעומת 5,000 בשנת 1985.

לפי שיר על המקום הוא נקרא "בירת החוג הארקטי" (Столицей Арктики).

גאוגרפיה ואקלים
---------------

היישוב נמצא על גדות ים קארה, בשפך נהר היניסיי מול האי דיקסון ושוכן בשולי שטחי הטונדרה של סיביר.

בדיקסון שורר אור יום מה-5 במאי ועד ה-10 באוגוסט, לילה שורר מ-11 בנובמבר ל-1 בפברואר ובין ה-8 בדצמבר ל-5 בינואר שורר חושך מוחלט. כך זהו היישוב הגדול ביותר צפונית לחוג הארקטי בו שורר חושך גמור זמן כה ממושך בחורף. מאמצע ספטמבר ועד סוף מאי הטמפרטורה היומית ממוצעת יורדת מתחת לאפס מעלות צלזיוס. כאשר הטמפרטורה היומית הממוצעת בינואר היא 25.4- מעלות. הטמפרטורה היומית הממוצעת באוגוסט, החודש החם בשנה היא 4.8 מעלות בלבד.

תשתיות
------

### שדה תעופה

5 ק"מ ממערב ליישוב, על גבי אי סמוך לחוף מצוי שדה תעופה קטן (קוד IATA: ‏DKS; קוד ICAO:‏ UODD), שדה התעופה דיקסון שבנייתו הושלמה בשנות ה-30 של המאה ה-20. שדה התעופה קלט מטוסי נוסעים אזרחיים לרוב, בעיקר מטוסי אנטונוב ויאקובלב ומסוקים מכל הדגמים. בסתיו 2010 חדל מלפעול בשל תנאי תשתית רעועים ותנאי מזג אוויר ירודים שמנעו את הפעלת השדה. בדצמבר 2010 חודשה פעילות השדה וחברת התעופה של מחוז קרסנויארסק, "קראסאוויה", החלה להפעיל טיסות סדירות ממנו ואליו.

### הנמל

בעיר שוכן נמל הים הצפוני ביותר ברוסיה, שהוא אחד מנמלי הים החשובים של הצי הרוסי ובתחומו נמצא מפעל דגים. הנמל מהווה לנקודת מוצא חשובה אל אוקיינוס הקרח הצפוני.

### תחנת מחקר

מאז 1916 פועלת בעיר תחנה לחקר הקוטב ובה מרכז רדיו-מטאורולוגי ותחנת מצפה גאופיזית.

עיר תאומה
---------

* ארצות הבריתארצות הברית דיקסון (אנ'), אילינוי, ארצות הברית

קישורים חיצוניים
----------------

ויקישיתוף מדיה וקבצים בנושא **דיקסון** בוויקישיתוף
* 

* אתר האינטרנט הרשמי של דיקסון
* אתר דיקסון (ברוסית)
* סיפור מסע בדיקסון (ברוסית)
* ערך אנציקלופדי קטן על המקום (ברוסית)
* אקלים האי דיקסון בשנים 1961-1990

הערות שוליים
------------

1. ↑  אפלת האי דיקסון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531161905171
* LCCN: n94090772
* VIAF: 124491489
* WorldCat (עם VIAF): 124491489

 |
**סופקה סקיפווית** (באנגלית: **Sofka Skipwith**;‏ 1904, סנקט פטרבורג – 1986, קורנוול) הייתה אריסטוקרטית רוסיה, קומוניסטית בבריטניה, זוכת אות גיבור השואה הבריטי וחסידת אומות העולם.

קורות חיים
----------

סקיפווית נולדה בשם "הנסיכה סופיה דולגורוקי" (Sophia Dolgorouky, וברוסית Софья Петровна Долгорукий), בת למשפחת אצולה רוסית. הוריה התגרשו כשהייתה בת ארבע והיא גדלה במשפחה של סבה אלכסנדר דולגורוקי עם אומנת אנגליה. היא גדלה בבאת', לונדון, רומא, בודפשט, ניס, פריז ודייפ, מקומות בהם היה בעלה של אמה שליח הצאר הרוסי. בלונדון יצרה סקיפווית קשר עם משפחת האצולה של ג'ורג' דגלס-המילטון (אנ'). 

בעת מהפכת אוקטובר הייתה בחצי האי קרים ושם הייתה עוזרת אישית (אנ') של דאגמאר, נסיכת דנמרק (מריה פיודורובנה). אחרי המהפכה היגרה סקיפווית לסקוטלנד. היא העמידה פנים שאיבדה את דרכון ננסן שלה וכך השיגה דרכון בריטי. היא חידשה את הקשר עם משפחת המילטון וזו פרשה עליה חסות והעסיקה אותה בין היתר בחברה הבריטית להגנת חיות ונגד ניסויים בבעלי חיים (אנ'). כמו כן הייתה מזכירתו של לורנס אוליבייה. בדעותיה האישיות הייתה אוהדת של הקומוניזם.

בשנת 1932 נישאה ללאו זינובייף (Zinovieff) ולזוג נולדו שני ילדים, אחד מהם הוא הממציא הבריטי פטר זינובייף (אנ'). היא נפרדה מבעלה ובשנת 1937 נישאה לגריי סקיפווית ולזוג נולד בן. בשנת 1942 נהרג סקיפווית בעת שירותו בחיל האוויר המלכותי במלחמת העולם השנייה,

### פעילות להצלת יהודים

בתקופת מלחמת העולם השנייה, לאחר כיבוש צרפת בידי גרמניה, שהתה סקיפווית בפריז. בנובמבר 1940 עצרו אותה הגרמנים עם אזרחים בריטים אחרים, כיוון שאלה היו בעת ההיא אזרחי אויב. היא נכלאה במחנה מעצר בבזנסון ובמאי 1941 נשלחה למחנה ויטל. 

בתחילת 1943 נכלאו בוויטל 280 פליטים יהודים פולנים מוורשה ולהם דרכונים של מדינות בדרום אמריקה. חלקם היו דרכונים מזויפים וחלקם ניתנו לפליטים העצורים על ידי דיפלומטים שלא הורשו לעשות זאת על ידי מדינותיהם. סקיפווית יצרה קשר עם המחתרת הצרפתית וקיבלה מהמחתרת מסמכים מזויפים אותם חילקה ליהודים העצורים בוויטל. היא הצליחה להגניב אל מחוץ למחנה, בשפופרת של משחת שיניים, רשימה של שמות יהודים הכלואים במחנה, במטרה להעביר רשימה זו לדיפלומטים בליסבון כדי שאלה יפעלו להגנת אותם יהודים. 

בינואר 1944 החלו הגרמנים לבדוק את תוקפן של התעודות הדרום אמריקאיות של היהודים בוויטל. הם החליטו שהתעודות אינן תקפות והרוב מבין 280 היהודים גורשו במספר גירושים, עד קיץ 1944, למחנה הריכוז דראנסי ומשם לאושוויץ. לאחר הגירוש הראשון ניסו סופקה וחברתה לפעילות ההצלה, מדלן וייט, להבריח ילדים יהודים מהמחנה. הן הצליחו להבריח תינוק אחד. ביולי 1944 שוחררה סקיפווית בעסקת חילופי אסירים בין גרמניה לבריטניה.

### לאחר המלחמה

לאחר המלחמה עבדה סקיפווית עבור ארגוני צדקה והייתה פעילה במפלגה הקומוניסטית של בריטניה.

בשנת 1998 הכיר יד ושם בסקיפווית בתור חסידת אומות העולם.

קישורים חיצוניים
----------------

* על פעילותה של סקיפווית להצלת יהודים באתר יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268241705171
* BNE: XX4733609
* GND: 107869721
* ISNI: 0000 0000 7855 9446
* LCCN: nb2007006952
* NKC: jx20091113001
* NLG: 274398
* VIAF: 98221012
* WorldCat: lccn-nb2007006952

 |
**בלסטוציסט** (או **כִּיסְתָה רִאשׁוֹנִית**) הוא המבנה שנוצר בשלבי ההתפתחות הראשוניים של היונקים.

המבנה מורכב משני חלקים: מסת התאים הפנימית (ICM, או אמבריובלסט), שמאוחר יותר תהפוך לעובר. חלק זה נוצר עוד קודם להשתרשות ברירית הרחם. החלק החיצוני מכונה טְרוֹפוֹבְּלַסְט והוא מורכב מחלל הנבט (Blastocoel) ומשכבת התאים החיצונית המקיפה את כלל הבלסטוציסט. הטרופובלסט תהפוך בהמשך לשליית העובר.

בבני אדם, הבלסטוציסט נוצרת כ-5 ימים לאחר ההפריה, כאשר חלל נוצר במורולה, השלב הראשוני ביצירת העובר, המורכב מ-16 תאים. לבלסטוציסט קוטר של כ-0.1–0.2 מילימטר, והיא מורכבת מכ-200–300 תאים, ולאחר מכן עוברים התאים תהליך התחלקות מהיר. כשבעה ימים מאוחר יותר עוברת הבלסטוציסט השרשה, כאשר היא משתרשת אל דופן הרחם, ממשיכה בהתפתחותה, כולל תהליך הגסטרולציה.

מבחר תמונות
-----------

* בלסטוציסט אנושית (מסת התאים הפנימית למעלה)בלסטוציסט אנושית (מסת התאים הפנימית למעלה)
* השלבים הראשונים של התפתחות העובר – בלסטולציה: (1) מורולה; (2) בלסטולההשלבים הראשונים של התפתחות העובר – בלסטולציה: (1) מורולה; (2) בלסטולה

קישורים חיצוניים
----------------

ויקישיתוף מדיה וקבצים בנושא **בלסטוציסט** בוויקישיתוף
* בלסטוציסט, באתר אנציקלופדיה בריטניקה (באנגלית)

הערות שוליים
------------

1. ↑  כִּיסְתָה רִאשׁוֹנִית במילון רפואה (תשנ"ט), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00562770
* TE: E2.0.1.2.0.0.12

 |
**מכבי חדרה** (נקראה בעבר גם: **מנשה/חדרה/עמק חפר**) היא קבוצת כדורעף נשים ישראלית מהעיר חדרה, המשתתפת בליגת העל בכדורעף נשים. בין השנים 2003–2006 הגיעה הקבוצה ארבע פעמים ברציפות לגמר גביע המדינה והפסידה בארבעתם.

היסטוריה
--------

קבוצת הכדורעף נשים של מכבי חדרה הוקמה בשנת 1999 על ידי ד"ר אריה לוקר, מנכ"ל תיכון חדרה.

בתחילת הדרך הייתה במועדון קבוצה אחת בלבד ששיחקה בליגה הארצית לנשים. בתוך שתי עונות העפילה הקבוצה לליגת העל. בעונה הראשונה בליגת העל אימן את הקבוצה אלכס קפלן. בהמשך הגיע המאמן ייבגני ליפשין ומאז החלה הקבוצה להשתייך בקביעות לחבורת הצמרת והגיעה כמעט בכל עונה עד שלב חצי גמר הפלייאוף.

במסגרת גביע המדינה הגיעה הקבוצה ארבע פעמים ברציפות למעמד הגמר, אך הפסידה בארבעתם לקבוצת הפועל קריית אתא.

בשנת 2008, בעקבות משבר פיננסי וצימצום התמיכה העירונית במועדון, החליטה הנהלת המועדון להוריד את קבוצת הבוגרות לליגה השנייה ולהתרכז בתמיכה וטיפוח מחלקת הנערות והמועדונים הבית ספריים, זאת כדי ליצור עתודה חזקה להמשך הדרך.

במשך שבע עונות שיחקה קבוצת הבוגרות בליגה השנייה, כמעט בכל עונה סיימה במקום המקנה את כרטיס העלייה לליגה הבכירה, אך נאלצה לוותר. בתום עונת 2014/2015 קיבלה הנהלת המועדון החלטה על "מימוש זכות העלייה" לליגת העל והמועדון שב לפעול במתכונת מלאה כשהוא מפעיל קבוצות הישגיות בליגות הבוגרות, בליגות הנוער, שותף לעשייה במועדונים הבית-ספריים ואף החל להרחיב את פעילותו בענף כדורעף חופים.

### אולם ביתי

הקבוצה מארחת את משחקיה הביתיים ב**אולם הספורט של בית הספר למדעים ואומנויות** המכיל 800 מקומות. לעיתים מארחת הקבוצה ב**היכל הספורט בית וואקי** המכיל 300 מקומות, או ב**היכל הספורט עין החורש** המכיל 600 מקומות ישיבה.

שחקניות עבר במועדון
-------------------

* מורן בצר
* דנית חזן
* קרינה יעקובוביץ
* עינב מוחרר
* גלית דבש
* מורן צור
* גיזלה רודריגז
* לנה מלישבה
* לנה בורובינסקי

תארים והישגים
-------------

* **גביע המדינה:**
	+ גמר: 2002/2003, 2003/2004, 2004/2005, 2005/2006

קישורים חיצוניים
----------------

* עמוד הקבוצה - באתר איגוד הכדורעף בישראל
* מכבי חדרה בכדורעף - עמוד הפייסבוק הרשמי
* מכבי חדרה, ברשת החברתית פייסבוק

* מכבי חדרה, ברשת החברתית אינסטגרם
**מיקי מאוס באופרה** (באנגלית: **Mickey's Grand Opera**) הוא סרט הנפשה קצר אמריקאי שיצא לראשונה בשנת 1936. העלילה עוקבת אחר מיקי מאוס שמנצח על מופע בבית אופרה בכיכובם של דונלד דאק וקלרה קלאק, בעוד פלוטו גונב את ההצגה. זהו הסרט ה-82 בסדרת סרטי "מיקי מאוס" והשלישי שיצא באותה השנה.

זוהי הופעתה הראשונה של קלרה קלאק בצבע, לאחר הופעתה הקודמת בשחור-לבן בסרט "ההתרמה לבית היתומים" משנת 1934. כמו כן, זה הסרט האחרון בו דונלד דאק מופיע בעיצוב המקורי שלו.

תקציר העלילה
------------

באולם קונצרטים רשמי, מיקי שולח את פלוטו הביתה כי הוא מתכנן להתחיל לנצח על תזמורת האופרה, אך הכלב מוצא בחדר מאחורי הקלעים כובע קסמים ממנו יוצאים ארנבים ויונים שמתגרים בו. מיקי מנצח על הלהקה, הכוללת את קלרבל הפרה מחללת בחליל, קלרה קלאק ודונלד דאק מבצעים את המופע, סצנת המרפסת המפורסמת מתוך המחזה של רומיאו ויוליה.

תוך כדי שקלרה ודונלד מקרקרים ומגעגעים באופן בלתי מובן את הקוורטט "Bella Figlia Dell'Amore" מתוך ריגולטו של ורדי, הכובע הקסום, שפלוטו עדיין עוקב אחרי, מגיע למרכז הבמה ונכנס לתוך הטובה של החזיר, אחד מנגני התזמורת. שם הכובע מתחיל לפלוט מעצמו שלל בעלי חיים שיוצרים כאוס מוחלט על הבמה, ולבסוף להתמוטטות של כל התפאורה.

דמויות ומדבבים
--------------

* מיקי מאוס - וולט דיסני
* דונלד דאק - קלרנס נאש
* קלרה קלאק - פלורנס גיל
* פלוטו - פינטו קולביג
* קלרבל הפרה

יש הטוענים שגם גופי והוראס הורסקולר נמצאים בין הקהל והתזמורת, אם כי בתור גרסאות מוקדמות שלהם.

סשן ההקלטות לסרט זה שוחזר על ידי פלורנס גיל וקלרנס נאש בסרט "הדרקון העקש".

קישורים חיצוניים
----------------

* "מיקי מאוס באופרה", במסד הנתונים הקולנועיים IMDb (באנגלית)
* "מיקי מאוס באופרה", באתר AllMovie (באנגלית)
* "מיקי מאוס באופרה", במסד הנתונים הקולנועיים KinoPoisk (ברוסית)

הערות שוליים
------------

1. ↑  עיין בערך טריוויה באתר IMDb
2. ↑  Mickey's Grand Opera (1936) - The Internet Animation Database, www.intanibase.com
3. ↑  The Reluctant Dragon: Disney Exclusive Edition – Animated Views (באנגלית אמריקאית)
**גן השכלים** או **פרדס הדעות** (בשמו המקורי: **בֻּסְתַּאן אַלעִקוּל**) הוא חיבורו העיקרי של רבינו נתנאל בירב פיומי. החיבור עוסק במוסר ובפילוסופיה, ונכתב סביב שנת ד'תתק"ז (1147).

על הספר
-------

הספר נכתב בערבית-יהודית-תימנית, והוא מכיל שבעה פרקים. מתכונתו זהה למתכונת הספר תורת חובות הלבבות לרבנו בחיי אבן בקודה, כשרבי נתנאל מביע דעה שונה מרבינו בחיי במספר נושאים. שבעת פרקי הספר הם:

1. אחדות האל
2. האדם כעולם קטן
3. קיום המצוות
4. תשובה
5. ביטחון בה'
6. ימות המשיח
7. העולם הבא

בספר ניכרת בקיאותו של רבי נתנאל במכמני ספרות הפילוסופיה והמידות הערביים, בנוסף לאלה היהודיים. על פי עדותו, כתב רבי נתנאל את ספרו בעקבות ספרו של רבנו בחיי אבן פקודה, "חובות הלבבות" (התפרסם סביב שנת 1080) עליו הוא חולק בעניינים יסודיים ועקרוניים.

בספר מתייחס רבי נתנאל רבות לתנועת האסלאם, שהשפעתה גברה בתימן באותה תקופה, ונותן מענה פילוסופי לטענות המוסלמים כנגד היהדות. בין היתר, מנהל רבי נתנאל פולמוס עם המוסלמים שטענו שהתורה שונתה במהלך הדורות, ומוכיח מתוך הקוראן כי התורה לעולם לא תשונה כיוון שדברי ה' הם נצחיים. הוא מצטט את דברי הקוראן בסורת אל-מאאידה פס' 42 המדבר על בני ישראל "כיף יחכמונך ועינדהם אלתורייה פיהא חכם אללה, וחכם אללה לא ינסא אבדא", תרגום: "איך ישפטוך ובידיהם התורה שבה משפטי ה', ומשפטי ה' לא ישכחו לעולם".

עם זאת, רבי נתנאל מתייחס גם אל הטענה המוסלמית שהקוראן הוא אלוהי ומשיב לטענותיהם כנגד תורת ישראל. הוא פונה אל פסוקי הקוראן בניסיון להוכיח שאין מטרתו (של הקוראן) להחליף את התורה: "לכן על כל אומה להתנהג במה שהגיע לה ובא לידה ותלך אחרי נביאיה וכהניה וראשיה, ולא נשאר אף אחד בלי תורה, שהכל מאל אחד ואליו וחוזרים, והכל מתפללים אליו ופנים אליו" (גן השכלים, עמ' קיד).

הספר פורסם לראשונה על ידי האגודה להצלת גנזי תימן, בתרגומו וביאורו של הרב יוסף קאפח, יחד עם שני חיבורים נוספים של רבני תימן - ספר המעלות לדרגות ימות המשיח (על ידי מחבר שלא נודע שמו) ושו"ת רבנו חוטר בן שלמה אלד'מארי. כמו כן, הספר תורגם במהדורה נוספת במכון משנת הרמב"ם. כמו כן, הוציא מכון מש"ה מארז של 2 תקליטורי שמע ובהם שיעורים מפי הרב קאפח, שהקליטו תלמידיו בשיעוריו.

לדעת הרב יוסף קאפח, ניכרת השפעת ספרו של רבי נתנאל על איגרת תחיית המתים של הרמב"ם.

ראו גם
------

* תורת חובות הלבבות

לקריאה נוספת
------------

* הרב יוסף קאפח, מבוא לספר **גן השכלים**, להלן "קישורים חיצוניים"

קישורים חיצוניים
----------------

* הרב יוסף קאפח (מהדיר), ****גן השכלים** - המקור הערבי עם תרגום עברי**, ירושלים: האגודה להצלת גנזי תימן, תשי"ד, באתר אוצר החכמה
	+ **מהדורה חדשה**, מכון משנת הרמב"ם, תשס"א, באתר אוצר החכמה
* על רבנו נתנאל בירב פיומי, באתר "נוסח תימן".

הערות שוליים
------------

1. ↑  משה הלברטל, **הרמב"ם**, מרכז זלמן שז"ר לתולדות ישראל, 2009, עמ' 49
2. ↑  הרב נתנאל פיומי, תרגום: הרב יוסף קאפח, **גן השכלים - הקדמת המתרגם**, האגודה להצלת גנזי תימן, תשי"ד, עמ' 13
**אנמשמנט** (לכידות יתר במבנה המשפחתי) הוא עיקרון בפסיכולוגיה ובפסיכותרפיה שהוצג על ידי סלבדור מינושין (1921-2017) כדי להסביר משפחות בהן גבולות אישיים מפוזרים, תת-מערכות לא מובחנות, ודאגת יתר לאחרים מובילה לאיבוד התפתחות אוטונומית.
להיות לכוד (enmeshed) בצרכים של ההורים, לכוד בפונקציית תפקיד לא תואמת, ילד עלול להפסיד את הקיבולת שלו להכוונה עצמית; הייחודיות שלו, תחת הכובד של גילוי עריות נפשי; ואם הלחץ המשפחתי גודל, עלול לגדול להיות המטופל המזוהה או השעיר לעזאזל במשפחה.

אנמשמנט שימש גם את ג'ון ברדשו כדי לתאר מצב של קשר בין-דורי בתוך משפחה, לפיו ילד (בדרך כלל מהמין השני) הופך לבן זוג פונדקאי עבור אמו או אביהם.

המונח מיושם לפעמים על מערכות יחסים בהן יש תלות שיתופית, כאשר קיימת סימביוזה לא בריאה.

עבור הילד המעורב (enmeshed) בצורה רעילה, הרגשות הנישאים של המבוגר עשויים להיות היחידים שהם מכירים, עולים על רגשותיהם ומאפילים אותם.

דרכי טיפול
----------

הבהרת גבולות, הכנסת הדורות לתאים נפרדים, ומציאת איזון טוב יותר בין מעורבות להפרדה, הם כולם דרכי טיפול שימושיות.

עם זאת, חשוב שהמטפל ימנע מלהסתבך בתת-המערכות המשפחתיות עצמן - ההסתבכות הלא מודעת של עזרה למטפל/לקוח נזקק.

קישורים חיצוניים
----------------

* משפחות עם אנמשמנט
**בית הנבחרים של קרוליינה הדרומית** (באנגלית: **South Carolina House of Representatives**) הוא הבית התחתון של בית המחוקקים במדינת קרוליינה הדרומית. בבית הנבחרים ישנם 124 נציגים, המייצגים כל אחד מחוז בחירה שונה. בית הנבחרים המדינתי מתכנס בקפיטול מדינת קרוליינה הדרומית השוכן בבירת המדינה, קולומביה.

שלא כמו בתי מחוקקים אחרים, הישיבה במליאת בית הנבחרים של קרוליינה הדרומית אינה מחולקת באופן מפלגתי, אלא מסודרת על ידי משלחות מחוזיות. מדובר בירושה מהחלוקה המקורית של המליאה מראשית ימיו של בית הנבחרים. עד 1964 כל אחד ממחוזות קרוליינה הדרומית היה מחוז בחירה בפני עצמו, וכמות הנציגים לכל מחוז נקבעה כפועל יוצא של אוכלוסיית המחוז. בית הנבחרים מתכנס מהשבוע השני של ינואר עד לחודש מאי.

בתקופת הקולוניאליזם של האימפריה הבריטית על אמריקה, גלגולו הקודם של בית הנבחרים היה "בית האספה" (Commons House of Assembly).

חברי בית הנבחרים נחשבים למחוקקים אזרחיים במשרה חלקית המכהנים בתקופות כהונה בנות שנתיים. מערכות הבחירות לבית הנבחרים המדינתי מתקיימות לצד בחירות בארצות הברית לקונגרס האמריקאי. הנציגים נבחרים בדרך כלל בידי תושבי המחוז שלהם, ואין הגבלות כהונה. על חברי בית הנבחרים להיות לכל הפחות בני 21 כדי להיות רשאים להתמודד לתפקיד.

קישורים חיצוניים
----------------

ויקישיתוף מדיה וקבצים בנושא **בית הנבחרים של קרוליינה הדרומית** בוויקישיתוף
* אתר האינטרנט הרשמי של בית הנבחרים של קרוליינה הדרומית (באנגלית)

הערות שוליים
------------

1. ↑  General Assembly, באתר אנציקלופדיית קרוליינה הדרומית (באנגלית)
2. ↑  South Carolina Legislature Online - House of Representatives, באתר בית הנבחרים של קרוליינה הדרומית (באנגלית)
3. ↑  Candidate Qualifications, באתר ועדת הבחירות של קרוליינה הדרומית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007603833105171
* GND: 1024754-3
* ISNI: 0000 0001 2294 3366
* LCCN: n50075907
* VIAF: 147205157
* WorldCat: lccn-n50075907

 |
**מהומה במועדון** (באנגלית: **Caddyshack**) הוא סרט קומדיה ספורט אמריקאי משנת 1980, בבימויו של הארולד ראמיס, עם מייקל או'קיף, צ'בי צ'ייס, רודני דיינג'רפילד, טד נייט וביל מארי בתפקידים הראשיים.

הסרט הצליח מאוד מבחינה מסחרית והזניק את הקריירה של רודני דיינג'רפילד שעד אז עסק בסטנד אפ.

הסרט הפך לסרט פולחן בארצות הברית ותואר ב-ESPN כסרט הספורט המשעשע ביותר שנוצר מעולם.

ב-1988 הופק סרט המשך שלא הצליח.

תקציר העלילה
------------

דני נונן (מייקל או'קיף) הוא נער שעובד במועדון גולף יוקרתי בתור Caddy (נושא מקלות גולף), כדי לממן את כניסתו לקולג'. הוא נושא מקלותיו של טאי ווב (צ'בי צ'ייס), גולפאי ותיק ובנו של אחד מבעלי המקום.

דני מחפש מישהו שיאשר לו מלגת לימודים בקולג' והוא מתחבר לשופט סמיילס (טד נייט) שהוא סנוב ושחצן האחראי על תחרות מתן מלגה לנושאי המקלות.

טיפוס נוסף במועדון הוא החצרן קרל ספקלר (ביל מארי) שהוא קצת מעורער בנפשו ומשימתו העיקרית כעת היא להשמיד את חולדי השק (מופיעים בסרט כבובות) שהורסים את מגרש הגולף אבל כל מאמציו, כולל הזרמת מים למחילות, נכשלים.

למועדון מצטרף טיפוס נובו ריש צעקני בשם אל צ'רביק (רודני דיינג'רפילד) הוא מתגרה בכולם, מודיע כי יש לו כסף לרכוש את המועדון ולהפוך אותו לבנייני מגורים, ומחלק שטרות כסף לכל אחד. בעיקר הוא מתגרה בשופט סמיילס ופעם הוא גם מתנגש בכוונה ביאכטה שלו.

דני מתחבר לשופט וזוכה לבסוף במלגה לקולג' בתחרות עם כל נושאי הכלים במועדון.

לייסי (סינדי מורגן), אחייניתו של השופט היא מופקרת מבחינה מינית. היא מפתה את דני לשכב אתה וכאשר השופט תופס אותם בשעת מעשה הוא רודף אחרי דני שבטוח שהמלגה שלו תבוטל, אבל הוא לבסוף משלים איתו.

צ'רביק ממשיך להתגרות בשופט וטאי מציע להם ליישב את הסכסוך בתחרות גולף. המנצח יזכה לבסוף ב-80,000 דולר מהמנוצח.

התחרות מתחילה ונראה שהשופט גובר. צ'רביק מקבל מכה בזרועו מכדור הגולף שחוזר אליו. הוא טוען שאינו יכול להמשיך וממנה את דני למחליפו. השופט רומז לדני שהמלגה שלו בסכנה. כל אנשי המועדון צופים בתחרות. דני מכה בכדור שנעצר ממש בפתח הגומה. השופט בטוח בניצחונו אך לפתע קורות התפוצצוית ברחבי המגרש ממטעני נפץ שהכין קרל כדי להרוג את חולדני השק. האדמה מזדעזעת והכדור נופל לגומה. השופט הפסיד וצ'רביק חוגג עם כל המועדון לצלילי השיר "I'm Alright" כשבובת חולד השק מציצה מהמחילה ומשתתפת בשמחה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| מייקל או'קיף | דני נונן | נושא מקלות גולף |
| צ'בי צ'ייס | טאי ווב | שחקן גולף |
| רודני דיינג'רפילד | אל צ'רביק | חבר מועדון |
| ביל מארי | קארל ספקלר | איש תחזוקה |
| טד נייט | השופט סמיילס | חבר מועדון |
| סינדי מורגן | לייסי | אחייניתו של סמיילס |

קישורים חיצוניים
----------------

* "מהומה במועדון", במסד הנתונים הקולנועיים IMDb (באנגלית)
* "מהומה במועדון", באתר נטפליקס
* "מהומה במועדון", באתר AllMovie (באנגלית)
* "מהומה במועדון", באתר Rotten Tomatoes (באנגלית)
* "מהומה במועדון", באתר Box Office Mojo (באנגלית)
* "מהומה במועדון", באתר Metacritic (באנגלית)
* "מהומה במועדון", במסד הנתונים הקולנועיים KinoPoisk (ברוסית)
* קדימון למהומה במועדון, באתר יוטיוב
* קליפ "I'm Alright", באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 7572642-7

 |
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

בתורת החבורות, **מחלקה** או **קוֹסֵט** (coset) של תת-חבורה H היא קבוצה של איברי חבורה G אשר מתקבלת מהכפלת אברי H באיבר קבוע של החבורה. אוסף המחלקות של תת-חבורה H מהווה חלוקה של G לקבוצות שוות בעוצמתן. מספר המחלקות הימניות (או השמאליות) של תת-חבורה H בחבורה {\displaystyle G} נקרא **האינדקס** של H ב-{\displaystyle G}, ומסומן {\displaystyle [G:H]}. אם {\displaystyle G} סופית, אינדקס זה שווה ל-{\displaystyle [G:H]={\frac {|G|}{|H|}}}.

חשוב להדגיש שעל אף שהקוסטים של תת-חבורה נגזרים ישירות ממנה, הם **אינם** מהווים תת-חבורות בעצמם (למעט הקוסט הטריוויאלי) משום שאינם סגורים לכפל. הדוגמה הפשוטה ביותר היא זו של החבורה
{\displaystyle G=\{1,-1,i,-i\}} ותת-החבורה שלה
{\displaystyle H=\{1,-1\}}. הקוסט הלא טריוויאלי המתאים לה הוא {\displaystyle \{i,-i\}}, והוא אינו סגור לכפל.

הגדרה פורמלית
-------------

תהא {\displaystyle G} חבורה ותהא {\displaystyle H\subseteq G} תת-חבורה שלה. יהא {\displaystyle g\in G} איבר כלשהו, אז הקבוצה {\displaystyle gH=\left\{gh|h\in H\right\}} תיקרא **מחלקה שמאלית** (או קוסט שמאלי) של {\displaystyle H} ב-{\displaystyle G}, והקבוצה {\displaystyle Hg=\left\{hg|h\in H\right\}} תיקרא **מחלקה ימנית** (או קוסט ימני) של {\displaystyle H} ב-{\displaystyle G}.

תכונות
------

קל להוכיח כי כל שתי מחלקות (ימניות, וכל שתי מחלקות שמאליות) שונות הן זרות, כלומר: לכל תת-חבורה H, המחלקות (מאותו צד) של H מהוות חלוקה של G לקבוצות זרות.

**הוכחה**: אם {\displaystyle x\in g\_{1}H\cap g\_{2}H} אז לפי הגדרה קיימים {\displaystyle h\_{1},h\_{2}} כך ש-{\displaystyle x=g\_{1}h\_{1}=g\_{2}h\_{2}} ולכן {\displaystyle g\_{1}=g\_{2}h\_{2}h\_{1}^{-1}}. מכיוון ש-{\displaystyle h\_{2}h\_{1}^{-1}\in H}, נובע ש-g\_1 \in g\_2 H, ולכן {\displaystyle g\_{1}H=g\_{2}H}. הוכחנו כי אם שתי מחלקות נחתכות אז הן בהכרח שוות, ולכן המחלקות של H מהוות חלוקה של {\displaystyle G}. לכן, היחס "להיות שייך לאותה מחלקה" מהווה יחס שקילות.
בנוסף, מספר האיברים בכל מחלקה של תת-חבורה H שווה למספר האיברים ב-H. במקרה של חבורות אינסופיות, עוצמת המחלקות שווה. מכאן נובע משפט לגראנז': הסדר של כל חבורה סופית מתחלק בסדר תתי החבורות שלה.

### נורמליות

אם לתת חבורה מסוימת H מתקיים  \forall g\,, gH=Hg, כלומר - המחלקות הימניות שוות למחלקות השמאליות החבורה נקראת תת חבורה נורמלית. לתת חבורות נורמליות יש חשיבות רבה בתורת החבורות, כיוון שהן מאפשרות להגדיר חבורת מנה.

דוגמה
-----

ניקח את החבורה {\displaystyle (\mathbb {Z} ,+)}, כלומר חבורת השלמים עם פעולת החיבור. {\displaystyle 4\mathbb {Z} } היא תת-חבורה שלה - כל השלמים המתחלקים ב-4 ללא שארית. לתת חבורה זו יש בדיוק 4 מחלקות:
\{4\mathbb{Z}, 1+4\mathbb{Z},2+4\mathbb{Z},3+4\mathbb{Z}\}. נציגים לדוגמה מהמחלקה 1+4\mathbb{Z} הם 1, 5, 161, ו-3-. נציגים לדוגמה מהמחלקה 3+4\mathbb{Z} הם 3, 23 או 7. נשים לב גם כי זוהי חבורה אבלית, ולכן המחלקות הימניות שוות למחלקות השמאליות.

קישורים חיצוניים
----------------

* מחלקה, באתר MathWorld (באנגלית)
סיפורו של ישראל בן זאב בטיילת שכניה
**ישראל בן זאב (לויפר)** (1905–1938) היה שומר יערות של קרן קיימת לישראל שנרצח על ידי ערבים ועצמותיו התגלו רק לאחר עשרות שנים.

חייו
----

הוא נולד ביסוד המעלה. בשל קשיים כלכליים במשק החקלאי עבר לפתח תקווה ועבד בפרדסים. שם נישא ונולדו לו בן ובת. לאחר מספר שנים החל לעבוד כשומר יערות בעמק זבולון. הוא עבר עם משפחתו לעכו אבל בגלל בעיות ביטחוניות התיישב בשכונת סביניה (כיום נמצאת בקריית ביאליק). הוא ידע ערבית שוטפת ואף לבש בתפקידו בגדים ערביים כמו כאפיה וגלביה. הוא היה מקובל על הערבים שקראו לו בעקבות בנו זאב - "אבו דיב".

בתחילת חודש אוגוסט 1938 מסר בן זאב את סוסתו ליום אחד לידיד ערבי מהכפר דאמון שגם הוא היה שומר והיה נאמן עליו. משהתמהמה להחזיר לו את סוסתו, יצא לכיוון דאמון ומאז נעלמו עקבותיו.

בנו זאב, בעזרתו של גיורא זייד (בנו של אלכסנדר זייד) עשה מאמצים רבים לגלות מה עלה בגורל אביו. ב-27 במרץ 1990 נמצאו עצמותיו במערה ליד מושב שכניה (מערת שכניה). הסתבר שהבדווים המקומיים ידעו במשך שנים רבות שבמערה קבור יהודי ואף כינו אותה "ביר אל יהוד".

החקירה העלתה שליד שכונת צור שלום של היום, נתפס בן זאב על ידי שלושה בדואים שביקשו להשתמש ברציחתו כ"כרטיס כניסה" לכנופיות. הוא נכבל והועבר למערה, במרחק של כ-15 ק"מ, שם נרצח וגופתו הוטמנה במערה.

שרידי העצמות הועברו לבדיקה פתולוגית שהוכיחה שהן עצמותיו של בן זאב. הוא הובא לקבורה ב-15 במאי 1990 ונקבר בבית הקברות סגולה בפתח תקווה בסמוך לקבר אשתו.

הקרן הקיימת לישראל הקימה בטיילת שכניה, מצפור לזכר ישראל בן זאב ובו סיפור חייו ורציחתו.

קישורים חיצוניים
----------------

ויקישיתוף מדיה וקבצים בנושא **ישראל בן זאב** בוויקישיתוף
* נעלם שומר במפרץ חיפה, דבר, 14 באוגוסט 1938
* התעלומה נפתרה במערה, מעריב, 11 במאי 1990
* מצפור ישראל בן זאב בטיילת שכניה
* ישראל בן זאב באתר "יזכור"
**האקדמיה המלכותית למוזיקה** (צרפתית: **Académie Royale de Musique**) היא אקדמיה למוזיקה, אופרה ובלט בפריז, צרפת שנוסדה בשנת 1669. בשנת 1816 אוחדה האקדמיה עם האקדמיה לאמנויות היפות (*Académie des Beaux-Arts*).

האקדמיה פעלה במספר מבני תיאטרון לאורך תקופת קיומה, החשובים שבהם התיאטרון של האקדמיה המלכותית למוזיקה (*Théâtre de l'Académie Royale de Musique*) (1873–1821), ואופרה גרנייה (1875–1990).

היסטוריה
--------

האקדמיה נוסדה בשנת 1669 על ידי לואי ה-14, מלך צרפת, במטרה להכיר את האופרה הצרפתית לציבור, ולא רק בקרב החוגים הגבוהים ולא רק בפריז. האקדמיה נודעה אז בשם "האופרה" (*l'Opéra*). בתחילה נוהלה האקדמיה על ידי הלבריתן פייר פרי והמלחין רובר קמבר. מאחר שהמקורות הפיננסים של החברה היו אך ורק מהכנסות מכירת כרטיסים (שלא כמו הקומדי פראנסז או הקומדי איטליאן שמומנו על ידי בית המלוכה), ניתן לה אישור מיוחד להעלות "יצירות של תיאטרון ומוזיקה" ולשמור על זכויות יוצרים. המלך נתן לפרי מסמך המעניק לו בלעדיות בהפקת אופרה בפריז ורחבי צרפת.

לאחר רמאויות מצד החברות המלכותיות, וכליאתו של פרי בגלל חובות כספיים, הועבר ניהול החברה ב-1672 לז'אן-בטיסט לולי שהפך את החברה להצלחה. לולי וממשיכי דרכו נלחמו על מימוש של הזיכיון הבלעדי, אך תוך זמן קצר נרכשו זכויות על ידי יזמים בפרובינציות ונפתחו מוסדות דומים במרסיי, ליון, רואן, ליל ובורדו.

בשנת 1713 העניק המלך לואי ה-14 לאקדמיה מעמד ממשלתי יחד עם חברה מקומית לבלט שנקראה *Le Ballet de l'Opéra* (הבלט של האופרה). מאותו זמן ועד חנוכת האופרה גרנייה ב-1875 עברה האקדמיה בין 13 תיאטראות, רובם נהרסו בשריפות. האקדמיה פעלה באופרה גרנייה עד 1990, אז עברה לאופרה בסטיליה.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n87830087
* VIAF: 123248018
* WorldCat: lccn-n87830087

 |
**עקביות** היא מושג בפסיכולוגיה המתאר את הציפייה מאופיו של אדם להישאר קבוע לאורך זמן.

עקביות הפרט
-----------

עקביות בפסיכולוגיה היא בחירה דומה של אדם המופיעה במצבים דומים לאורך זמן. הציפייה לאופי קבוע משותפת הן לאדם עצמו והן לחברה סביבו.

מצד שני, ישנה ציפייה מהאדם לעבור שינויים מסוימים ולאמץ שינויים התנהגותיים על ידי תהליכים של למידה. נוסף על כך, כוחות חברתיים הפועלים על האדם, כגון לחץ חברתי, יכולים לגרום לשינוי התנהגות חד פעמי. על פי תאוריית הייחוס, במצבים מסוימים תוסבר פעולתו של אדם בהיותה חלק מאופיו, ולעיתים סיבת ההתנהגות המיוחסת לאדם תהיה השפעה סביבתית.

הציפייה של אדם מעצמו לעקביות, על פי גישה פסיכולוגית אחת, היא כה חזקה עד שלעיתים ישנה האדם את דעותיו בהתאם לעקרון העקביות, כדי שיוכל לשמור על תחושת עקביות של העצמי. שינוי עמדות זה נקרא דיסוננס קוגניטיבי.

עקביותו של אדם היא המקנה לו אמינות. כשלים לוגיים בשם אד הומינם, מערערים על אמינותו של אדם בעזרת הצבעה על חוסר העקביות שלו. הערעור על העקביות אינו משמש הפרכה לטיעון שנאמר משום שאינו מתייחס לתוכנו או מבנהו.

עקביות הסביבה
-------------

תחושת עקביות נוצרת אצל הפרט כשהוא מסוגל לראות הגיון בהתנהגות הסביבה שלו, ההרגשה ש'העולם הגיוני'. תפיסת העולם כעקבי מורכבת מתפיסת עולם רחבה, הן בזמן והן בחשיפה למרחב התנסויות גדול יותר. החוקר אנטונובסקי הגיע למסקנה כי המשותף לגורמים השונים העוזרים לאדם להתמודד עם מצבי לחץ הוא שיש בהם ביטויים שונים של תחושת עקביות. שלושת הגורמים התומכים בהתמודדויות אלה הם: ההבנה, יכולת הניהול וייחוס המשמעות. כשיש לאדם תחושת עקביות, הוא מרגיש שהעולם ברור ומסודר, שיש לו את המשאבים לנהל את הסיטואציה בה הוא נמצא ולשלוט בה, ושיש משמעות לדברים שהוא עושה. אנשים שהתגלתה אצלם תחושת עקביות נמוכה נטו להיכנס יותר ללחץ ולחרדה ובריאותם הייתה פחות טובה.

הגורמים התומכים בהתפתחותה של התחושה כי הסביבה היא עקבית הם מגוונים, ביניהם אפשר למצוא את מידת התמיכה המשפחתית, המעמד החברתי ואף גורמים גנטיים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552179905171
* GND: 4214306-8
* LCCN: sh2008003747

 |
**מפנה המאה העשרים** או **Fin de siècle** (מצרפתית: "סוף המאה" או "קץ המאה", נהגה **פָן-דְ-סִייֵקְלְ** ‏האזנהⓘ‏?‏) הוא מונח המציין, בקירוב, את התקופה שבין 1890 ל-1914, עת פרצה מלחמת העולם הראשונה, ורומז לדקדנס (שקיעה) שנתפס כתוצאה ההכרחית של תקופה משגשגת ופורייה (במקרה זה, ה"**בל אפוק**", Belle Époque).

שמה של התקופה אומץ ממחזה באותו השם מאת פרנסיס דה ז'ובנו וה' מיקאר אשר הוצג ב-17 באפריל 1888 בתיאטרון Château-d'Eau בפריז.

מבחינה ספרותית, את ספרות הפן דה סייקל (קץ המאה) החליף האקספרסיוניזם, בערך בשנת 1910.

אף שהמושג **Fin de siècle** נטבע בצרפת ומתייחס בעיקר לתחושות שרווחו במיוחד בה, הוא משמש גם לתיאור המצב הכללי של הסצנה התרבותית בארצות נוספות באירופה עד לפרוץ מלחמת העולם הראשונה.

את התקופה מאפיין שינוי תדיר של מצב הרוח בין אווירה של פריצת גבולות, אופוריה באשר לעתיד, חשש בלתי מוגדר מפני העתיד, רגרסיה, חישוב קיצין, מיאוס מהחיים, ולטשמרץ, קסמו של המוות, נהנתנות ודקדנס.

בווינה נודעה לתקופת ה- **Fin de siècle** חשיבות מיוחדת, וההתרחשות התרבותית בכל תחומי התרבות בה בתקופה זו הייתה עשירה במיוחד.
יוצרים שיצירתם מתאפיינת, ולו בחלקה, ברוח ה- **Fin de siècle**:

* פרידריך ניטשה
* הוגו פון הופמנסתאל
* ריינר מריה רילקה
* שטפן גאורגה
* הנריק איבסן
* אנטון צ'כוב
* תומאס מאן
* אוסקר ויילד
* ברטה פון זוטנר
* לו אנדריאס-סלומה
* זיגמונד פרויד
* גוסטב קלימט
* גוסטב מאהלר
* ז'אן סיבליוס
* ריכרד וגנר
* ז'וריס-קרל הויסמנס
* ארנולד שנברג
* פרנץ להאר
* ריכרד שטראוס
* שטפן צווייג
* ארתור שניצלר
* מרטין אנדרסן נקסה

ראו גם
------

* מודרניזם

קישורים חיצוניים
----------------

ויקישיתוף מדיה וקבצים בנושא **מפנה המאה העשרים** בוויקישיתוף
* מפנה המאה העשרים, באתר אנציקלופדיה בריטניקה (באנגלית)
* אירופה, ציביליזציה, המאה ה-20, דף שער בספרייה הלאומית

הערות שוליים
------------

1. ↑  Carl E. Schorske, **Fin-De-Siècle Vienna: Politics and Culture**, New York: Vintage Books, 1981 (באנגלית)
2. ↑  האופרה "רוזנקוואליר" נחשבת לפרודיה על התקופה. על יצירתו המוזיקלית ועל אישיותו כמגלמת טיפוסית של רוח 'קץ המאה' ראו פרק בספרה של ברברה טוכמן, המגדל הגאה - חיבור המוקדש לאפיונה התרבותי של התקופה כולה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558085405171
* GND: 4154404-3
* LCCN: sh85045640

 |
פירוש נוסף ערך זה עוסק בטריטוריה של האדם. אם התכוונתם לטריטוריה של בעלי חיים, ראו טריטוריה (בעלי חיים).
הגדר שבין גבול ישראל מצרים. גבולות בין 2 מדינות עוזרות לשמור על הטריטוריה של שתיהן ממסיגי גבול.
חוף ים בפיליפינים. הים הוא גבול טריטוריאלי טבעי של הפיליפינים בינה לשאר מדינות אסיה.
גם אצל חיות כמו הברדלס הבודד ישנה טריטוריה האסורה לברדלסים זרים. הברדלס בתמונה מסמן את הטריטוריה באמצעות השתנה על עץ בגבול השטח.
**טריטוריה** (לפי החלטת האקדמיה ללשון: **תְּחוּמָה**) היא ההגדרה המתארת שטחים השייכים לפרט, לחברה, למדינה או לרשות מסוימת (שטח שליטה). שטחים אלה מוגדרים או מתוחמים באמצעות גבול, בין אם על ידי אמצעים פיזיים טבעיים (כמו נהרות וימים) או מלאכותיים (גדרות למשל) ובין אם על ידי אמנות, הבנות והסכמים בינלאומיים.

טריטוריה מסוג שונה יש לאנשים פרטיים בשטח קטן כמו בית או חצר. גם להרבה בעלי חיים ישנה טריטוריה עליה הם מגוננים מחיות אחרות.

מושג הטריטוריה - והקנאות לה - קיים בכל תרבויות האדם.

הטריטוריה המדינית
-----------------

הטריטוריה המדינית מקובלת כמינוח שמציין מספר מדדים שבהם יש למדינה בלעדיות שאסור לאף מדינה אחרת להפר או לנצל ללא אישור המדינה בעלת הטריטוריה:

* **יבשה** - ובכללה גם שטחים לא רציפים.
* **מים** - כולל מים טריטוריאליים ומקורות מים תוך מדינתיים כגון נהרות ואגמים.
* **אוויר** - שטח אווירי בתחום האטמוספירה.

פריבילגיות טריטוריאליות
-----------------------

בעלות על טריטוריה עשויה להקנות פריבילגיות וזכויות שונות. בשטחים השייכים למדינה, המדינה זכאית לקבל ולהחליט החלטות ולנהל מדינה ריבונית ולא תלותית בהתאם לחוק המדינה המקומי ובהתחשב בחוק הבין-לאומי, כמו כן, אם המדובר באזרח או בחברה, זכותם לנהל בצורה בלעדית את הנעשה בשטחם, זאת תוך ההגבלות החוקיות והמשפטיות.

טריטוריה כמונח מדיני-גאוגרפי
----------------------------

במרבית המקרים, טריטוריות מגדירות שטח רציף, הנהנה מאוטונומיות מסוימת מבחינה שלטונית. דוגמאות לכך הן הטריטוריות הצפוניות של קנדה, וכן שטחים אוטונומיים שאינם מוגדרים כמדינה בארצות הברית (בעבר - שטחים שהיו מצויים ממערב לארצות הברית במהלך התפשטותה מערבה; כיום - האיים פוארטו ריקו שבים הקריבי וגואם שבאוקיינוס השקט). עם זאת, השימוש במונח 'טריטוריה' יכול להתייחס גם לשטחים המצויים בריבונותה של מדינה מסוימת, אך אינם מהווים חלק רצוף משטחה. דוגמה לכך היא צרפת, שבריבונתה נמצאים בין השאר המחוזות/טריטוריות ראוניון, גיאנה הצרפתית, ומרטיניק וכן הטריטוריות של נורווגיה, רוסיה, ארגנטינה וארצות הברית ביבשת אנטארקטיקה.

ראו גם
------

* תחום טריטוריאלי
* מים טריטוריאליים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **טריטוריה** |
| ויקישיתוף תמונות ומדיה בוויקישיתוף: **טריטוריה** |

הערות שוליים
------------

1. ↑  תְּחוּמָה במילון גאוגרפיה אנושית (תשע"ז), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4184803-2

 |
|  |
| --- |
| **יש לעדכן ערך זה**. |
| ייתכן שהמידע המצוי בדף זה אינו מעודכן, אתם מוזמנים לסייע ולעדכן את הערך. אם לדעתכם אין צורך בעדכון הערך, ניתן להסיר את התבנית. |

|  |
| --- |
| **לטביה** |
| סמל לטביה |
| ערך זה הוא חלק מסדרת**ממשל ופוליטיקה של לטביה** |
| * **נשיא**
	+ אגילס לויטס
* **ראש ממשלה**
	+ ארטורס קרישיאניס קרינש
* **סאימה**
* **מפלגות בלטביה**
* **חלוקה מנהלית של לטביה**
* **יחסי ישראל–לטביה**
 |

**לטביה** היא רפובליקה פרלמנטרית בצפון אירופה ומהווה את אחת המדינות הבלטיות.

צורת הבחירות
------------

בלטביה מתקיימות שתי בחירות פעם לארבע שנים.
האחת, בחירות נשיאותיות בהן נבחר נשיא לטביה לתקופת כהונה בת 4 שנים. תפקידו הוא ראש המדינה הלטבית.
השנייה, בחירות פרלמנטריות בהן נבחרות המפלגות בלטביה לתקופת כהונה של 4 שנים לפרלמנט הלטבי-**סאימה**.

תקופות שלטוניות
---------------

בין השנים 1918–1940 הייתה לטביה מדינה עצמאית דמוקרטית. לאחר הפיכת לטביה לרפובליקה סובייטית (1940) השתנה המשטר בלטביה לקומוניסטי. מאז התפרקות ברית המועצות (1991) והקמת הרפובליקה הנוכחית המשטר בלטביה הוא דמוקרטי.

נשיא לטביה
----------

 ערך מורחב – **נשיא לטביה**

ראש ממשלת לטביה
---------------

 ערך מורחב – **ראש ממשלת לטביה**  

ראש ממשלת לטביה נבחר על ידי הנשיא לאחר הבחירות הפרלמנטריות והוא בדרך כלל מהמפלגה הגדולה ביותר בפרלמנט. על המועמד להקמת הממשלה להשלים את המשימה תוך זמן מוקצב. הממשלה המוצעת חייבת לקבל תמיכת הרוב בפרלמנט.

ראש הממשלה מהווה סמל לאומי ותפקידו הוא דיפלומטי בעיקר ודאגה על שמירת הסדר הממשלתי. בשנים האחרונות הממשלות לא מחזיקות מעמד זמן רב וראשי הממשלה לא מחזיקים מעל שנתיים בדרך כלל (ראו למשל אנדריס ברזינש). ראש הממשלה הנוכחית, מאז ספטמבר 2023, היא אוויקה סיליניה.

ממשלת לטביה
-----------

**ממשלת לטביה** (בלטבית: **Latvijas Republikas Ministru kabinets**) היא הרשות המבצעת של לטביה, והיא כוללת את המשרדים הבאים:
משרד ראש הממשלה, משרד ההגנה, משרד החוץ, משרד הכלכלה, משרד הכספים, משרד הפנים, משרד החינוך והמדע, משרד התרבות, משרד הרווחה, המשרד לפיקוח אזורי ממשלתי, משרד התחבורה, משרד המשפטים, משרד הבריאות, המשרד לאיכות הסביבה ומשרד החקלאות.

הסאימה
------

הסאימה הוא הפרלמנט הלטבי. הוא מונה 100 מושבים והבחירות אליו מתקיימות בדרך-כלל פעם ב-4 שנים.

קישורים חיצוניים
----------------

ויקישיתוף מדיה וקבצים בנושא **פוליטיקה של לטביה** בוויקישיתוף
* אתר הממשלה הלטבית אתר האינטרנט הרשמי של פוליטיקה של לטביה
שלט הרחוב על שמם של בני הזוג שצ'פניוק בירושלים
**יוליה ורומן שצ'פניוק** (Yuliya and Roman Shchepanyuk; יוליה נפטרה ב-1964) היו בני זוג מהעיר בוריסלב שבפולין (כיום באוקראינה), אשר בימי מלחמת העולם השנייה הסתירו בביתם את בני משפחת וייס היהודים. בשל כך הוכרו על ידי מוסד יד ושם כחסידי אומות העולם.

מעשה ההצלה
----------

שכניהם של בני הזוג שצ'פניוק בבוריסלב היו בני משפחת וייס - ההורים מאיר וגניה והילדים אהרון, מילה ושבק (לימים שבח).

לאחר פלישת הגרמנים לברית המועצות נערכה ב-1 ביולי 1941 בבוריסלב אקציה שבה נרצחו כמה מאות יהודים. יוליה ורומן שצ'פניוק העניקו מחסה למשפחת וייס באותה אקציה, כמו גם באקציות הבאות, עד אוגוסט 1942, ובכך הצילו אותם ממוות.

לאחר האקציה באוגוסט 1942 הוקמו שני גטאות בבוריסלב ובני הזוג וייס עברו לאחד מהם ומסרו את ביתם למשפחת שצ'פניוק.

באוקטובר 1942, כשהחלה האקציה הבאה, ברחו בני משפחת וייס במטרה להגיע למחסה אצל משפחת שצ'פניוק. בסערת הבריחה התפצלה המשפחה: גניה ושני הילדים הצעירים הסתתרו במשך כמה ימים אצל זוג פולני קתולי, אנה ומיכאל גוראל. מאיר ואהרון וייס הגיעו לביתם הקודם, שהיה מאוכלס כעת על ידי הזוג שצ'פניוק, והם הסכימו להחביא אותם עד שיסתיימו הרדיפות. זמן קצר לאחר מכן הצטרפו אל מאיר ואהרון גניה והילדים הקטנים, וכן הלנה גרינפלד, אחותה של גניה, עם בנה מילק. כולם הוסתרו מאחורי קיר כפול של חדר, שבנו מאיר וגניה וייס בעוד מועד.

באביב 1943 התעורר החשד שזרים איתרו את מקום מחבואם של המסתתרים. אז עברו הם בחשאי למרתף מוסווה היטב של בית סמוך, ששימש את העירייה כגן ילדים. בשלב זה הצטרפו מריה פוטז'נה ובנה תדיאוש למשפחת שצ'פניוק במאמציהם להציל את משפחת וייס המורחבת. ביוזמתה של פוטז'נה הובא למרתף גם ישראל בוכמן וכך עלה מספר המסתתרים לשמונה. כולם שרדו, הודות לעזרה שקיבלו ממשפחת שצ'פניוק וממריה פוטז'נה ובנה, עד ששוחררו ב-7 באוגוסט 1944.

לאחר השואה
----------

בני משפחת גרינפלד היגרו לקנדה. בני הזוג וייס מצאו את דרכם לישראל. אהרון וייס הפך לחוקר השואה. שבח וייס היה לפוליטיקאי וכיהן כיושב ראש הכנסת וכשגריר ישראל בפולין.

ב-5 במרץ 1984 הכיר יד ושם ביוליה ורומן שצ'פניוק כחסידי אומות העולם.

בשנת 2000 הכיר יד ושם גם במיכאל ואנה גוראל כחסידי אומות העולם וב-2001 ניתנה הכרה זו למריה פוטז'נה ובנה תדיאוש.

בשנת 2023 קראה עיריית ירושלים דרך להולכי רגל בשכונת רמת בית הכרם בעיר על שמם של בני הזוג שצ'פניוק.

קישורים חיצוניים
----------------

* יוליה ורומן שצ'פניוק, באתר "יד ושם" (באנגלית)
* "בין קירות הבית"- סיפורו של ניצול השואה אהרון וייס, באתר יד ושם
* ירושלים תקרא לרחוב על שם חסידי אומות עולם מאוקראינה, באתר סרוגים, 7 בספטמבר 2022
גרף המשווה בין מחקרי סמיות כפולה שונים שבחנו השפעת צבע מאכל על ילדים
**סמיות כפולה** (באנגלית: **Double-blind**, לפי האקדמיה ללשון העברית: **דּוּ־עָלוּם**) היא שיטה מחמירה לעריכת ניסויים מדעיים, שמטרתה להפחית במידת האפשר את ההטיות הסובייקטיביות המודעות והבלתי מודעות העלולות לנבוע מכך שהמדען והנחקר (במקרה של נחקר אנושי) יודעים את מטרות הניסוי ואת מרכיביו.

בניסוי סמיות כפולה, החוקרים והנחקרים כאחד אינם יודעים מי מהנחקרים משתייך לקבוצת הניסוי (שבה מחולל המדען שינוי יזום ומשמעותי) ומי לקבוצת הביקורת (שבה המדען לא עורך שינוי). רק לאחר סיום הניסוי וניתוח התוצאות מתבררת השייכות לקבוצות אלו. באופן זה מוקטנת השפעתן של דעות קדומות, שיפוט מוקדם, קטיף דובדבנים, הטיית אישור, תוצא הפלצבו ורמזים גופניים (אף בלתי מודעים, ראו הנס החכם). השמה אקראית לקבוצות הביקורת והניסוי חיונית, והמפתח המשייך כל משתתף בניסוי לאחת הקבוצות נשמר על ידי צד שלישי עד גמר הניסוי.

ניסויים המבוקרים על ידי מחשב נחשבים גם הם לעיתים לניסויים בסמיות כפולה, שכן לתוכנת המחשב אין הטיה כלשהי (אלא אם כן התוכנה מבוססת בינה מלאכותית), כבמבחן ABX (אנ').

ראו גם
------

* אפקט הות'ורן
* נבואה המגשימה את עצמה

קישורים חיצוניים
----------------

ויקישיתוף מדיה וקבצים בנושא **סמיות כפולה** בוויקישיתוף

הערות שוליים
------------

1. ↑  לפי רשימת החלופות של האקדמיה
**טופס אישור אכלוס** או בשמו העממי **טופס 4**, הוא טופס המהווה רשמית אישור אכלוס למבנה במדינת ישראל. הוא תנאי קדם לשימוש במבנה, ולאספקת חשמל, מים וטלפון. כדי לקבל טופס 4 יש להוכיח כי לא נשקפת סכנה למשתמשים הצפויים במבנה ושניתן להשתמש בו למטרה המוצהרת שלשמה נבנה.

בפועל טופס האכלוס הרשמי הוא "תעודת גמר לבניין", מכונה גם טופס 5, אך נפוץ למעשה שטופס 5 הוא "חותמת גומי" לאחר קבלת טופס 4.

קבלת טופס 4
-----------

מגיש הבקשה ל"טופס אישור אכלוס" חייב לפנות לרשות המקומית, לאחר שפתח תיק בוועדה המקומית בה ניתן ההיתר ולקבל טפסים מתאימים ממחלקת הפיקוח על הבנייה. בעזרת טפסים אלו ניתן לספק תצהירים תקניים לפיהם הבנייה בפועל בשטח תואמת את היתר הבנייה שניתן. טפסים נחוצים הם "טופס הצהרת מודד" שייחתם על ידי מודד מוסמך, "טופס מינוי קבלן" שייחתם על ידי הקבלן ו"טופס אחראי לביצוע שלד", שייחתם על ידי המפקח.

עליו להוכיח כי אין ליקויים מסוכנים למשתמשים במבנה או בסביבתו וכי התשתיות הרלוונטיות הותקנו כדין, כולל מרחבים מוגנים.

בנוסף, יש להמציא אישור רשות הכבאות על בטיחות אש הולמת במבנה כנדרש בחוק.

קבלת טופס 4 קובעת את תאריך סיום הבנייה באופן רשמי.

קישורים חיצוניים
----------------

* מה זה טופס 4, למה הוא כל כך חשוב ואיך מקבלים אותו?, באתר מדלן
* מהו טופס 4 - טופס אישור אכלוס, באתר "הון - מדריכים פיננסיים"
* רשימת תיוג לטופס 4, של הוועדה המקומית לתכנון ובניה הגליל המערבי

| מקצועות הבנייה |
| --- |
| תכנון | מודד • אדריכל • מהנדס קונסטרוקציה (הנדסת מבנים) |
| תכנון משני | מהנדס חשמל • יועץ בטיחות • יועץ אינסטלציה • יועץ מיזוג אוויר • יועץ מעליות • יועץ תחבורה • יועץ אקוסטיקה • אדריכל נוף • אדריכל פנים |
| ביצוע | קבלן בניין • מהנדס ביצוע |
| פיקוח | מפקח בנייה • חשב כמויות |
| עבודות שלד | בנאי • מניח לבנים • טייח • טפסן • רתך • מקים ומאחזק פיגומים • מפעיל ציוד מכני כבד |
| עבודות פנים | רצף • שרברב • חשמלאי |
| עבודות גמר | צבע • נגר • מנקה |
ה-EEA מורכב ממדינות החברות ב-EFTA (פרט לשווייץ) ומסומנות בירוק, וממדינות האיחוד האירופי המסומנות בכחול
דיאגרמת ון אינטראקטיבית המציגה את הקשרים בין ארגונים והסכמים אירופיים שונים
**האזור הכלכלי האירופי** (European Economic Area - EEA) הוא כינוי למסגרת סחר שנוצרה ב-1 בינואר 1994 בעקבות הסכם בין איגוד הסחר החופשי האירופי (EFTA) ובין האיחוד האירופי. מטרתו הייתה לאפשר למדינות EFTA להשתתף במסגרות הסחר האירופיות מבלי להצטרף לאיחוד.

חברות
-----

אזרחיה של שווייץ בחרו שלא להצטרף ל-EEA לאחר משאל עם, כפי שמחייבת חוקתם. השווייצרים מקיימים את קשרי הסחר שלהם עם האיחוד האירופי על סמך הסכמים בילטרליים, בעלי תוכן שונה מאלו שבין ה-EEA והאיחוד. בפועל, שוויץ מקיימת עם המדינות החברות ב-EEA סחר ותנועה חופשית כחלק מה-EFTA.

כיום חברי ה-EEA הן שלוש מדינות EFTA הנותרות - איסלנד, נורווגיה וליכטנשטיין, ו-27 מדינות האיחוד האירופי.

חירויות ה-EEA
-------------

ה-EEA מבוסס על ארבע חירויות. התנועה החופשית של סחורות, אנשים, שירותים והון בין חברי ה-EEA. המדינות השותפות ב-EEA, אך לא באיחוד האירופי נהנות מסחר חופשי עם חברי האיחוד האירופי אך אינן צריכות לאמץ את החקיקה האירופית מחד, ואין להן כל השפעה על מדיניות האיחוד מאידך.

מדינות אלו הסכימו לחקיקה פנימית המבוססת על חוקי האיחוד בכל הנוגע למדיניות סוציאלית, הגנת הצרכן, איכות הסביבה, דיני חברות וסטטיסטיקה.

מוסדות
------

ועדה משותפת המורכבת מנציגי מדינות EFTA החברות ב-EEA וכן מנציגי מדינות האיחוד עוסקת בהרחבת חקיקת האיחוד למדינות EFTA החברות ב-EEA. מועצת ה-EEA נפגשת פעמיים בשנה כדי להסדיר את היחסים בין המדינות החברות בה.

במקום להקים מוסדות כוללים ל-EEA, עוסקת "סמכות המעקב" של ה-EFTA ובית הדין של ה-EFTA בבדיקת התאמת מדיניות חברות EFTA החברות ב-EEA להסכמי ה-EEA השונים.

ראו גם
------

* כלכלת האיחוד האירופי
* תקציב האיחוד האירופי
* מרקוסור

קישורים חיצוניים
----------------

ויקישיתוף מדיה וקבצים בנושא **האזור הכלכלי האירופי** בוויקישיתוף
* ענבר שץ, איחוד כלכלי באירופה, **פרלמנט** גיליון 62, אתר המכון הישראלי לדמוקרטיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007596947005171
* BIBSYS: 90771026
* GND: 4248044-9
* HDS: 027492
* ISNI: 0000 0001 2221 3267
* LCCN: n93007600
* SELIBR: 397561
* SUDOC: 260766917
* VIAF: 138522516
* WorldCat: lccn-n93007600

 |
**יוזף אולשקייביץ** (בפולנית: **Józef Oleszkiewicz**;‏ בערך 1777 – 5 באוקטובר 1830) היה צייר פולני-ליטאי, שנודע בעיקר בזכות דיוקנאותיו והתנהגותו האקסצנטרית.

ביוגרפיה
--------

אולשקייביץ' הגיע ממשפחת אצילים מרוששת, אביו היה מוזיקאי. בסיוע ידיד משפחה הוא הפך לסטודנט באוניברסיטת וילנה בשנת 1797. הוא למד אנטומיה ופיזיולוגיה אך עבר לרישום וציור, למד שיעורים אצל פרנצישק סמוגלביץ' ויאן רוסטם. הוא גם העתיק ציורים בבתיהם של אנשים אמידים שהכירו את משפחתו. בשנת 1801 הוא משך את תשומת ליבו של הרוזן אלכסנדר צ'ודקייביץ' (1776–1838), מחזאי, כימאי (ולימים) גנרל, שהיה גם פטרון של האמנויות. צ'ודייקביץ' סיפק לו את הכספים הדרושים ללימודים בצרפת.

בשנת 1803 נסע לפריז ונרשם לאקול דה ביו-ארטס, שם למד אצל ז'אן-סימון ברטלמי וז'אק-לואי דויד. הוא חזר לווילנה בשנת 1806 וזכה להצלחה רבה עם כמה ציורים היסטוריים בתערוכה שם בשנת 1809.

יוזף אולשקייבץ', הצארינה דואגת לעניים
לאחר שלא קיבל תואר באוניברסיטה, נסע לסנט פטרסבורג. ציורו של "צארינה מריה פיאודורובנה דואגת לעניים" זיכה אותו בתואר "אקדמאי" מהאקדמיה הקיסרית לאמנויות בשנת 1812. אולשקייביץ' הפך במהרה לצייר פורטרטים מבוקש מאוד, אך הוא יצר גם יצירות היסטוריות, דתיות ואלגוריות.

הוא היה בונה חופשי בולט, שהפך בסופו של דבר לחלק מההיררכיה העליונה בלשכות בסנט פטרסבורג ובווילנה, עד שהוצאו מחוץ לחוק בשנת 1822. תחומי העניין שלו התרחבו גם בתיאוסופיה, במיסטיקה ובטבע.

הוא היה צמחוני ותמך בזכויות בעלי חיים. הוא התגורר בבית מלא חתולים, והעניק את מרבית הכנסתו הגדולה לעניים. לאחר שניבא מתי יהיה השיטפון הגרוע ביותר בהיסטוריה של סנט פטרסבורג, בשנת 1824, הוא זכה למוניטין של נביא, אם כי שיטפונות שם לא היו נדירים.

מאוחר יותר, הוא היווה את ההשראה ל"קוסם" דמות המופיעה בחלק השלישי של דרמה מאת אדם מיצקביץ'.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **יוזף אולשקייביץ'** בוויקישיתוף

הערות שוליים
------------

1. ↑  Biography
2. ↑  Short biography of Chodkiewicz
3. ↑  Roman Robert Koropeckyj, **Adam Mickiewicz: The Life of a Romantic**, Cornell University Press, 2008, מסת"ב 978-0-8014-4471-5. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 123604095
* ISNI: 0000 0000 6681 0189
* RKD: 361737
* ULAN: 500101110
* VIAF: 23053542
* WorldCat: viaf-23053542

 |
**שילפה שטי** (Shilpa Shetty‏; נולדה ב-8 ביוני 1975) היא שחקנית ודוגמנית הודית. הופיעה בלמעלה מ-40 סרטים בבוליווד.

ביוגרפיה
--------

שטי נולדה במדינת קרנאטקה שבהודו. בילדותה למדה בבית ספר פרטי ובפנימייה לבנות, שם השתתפה בשיעורי דרמה. בנעוריה עברה לגור במומביי, במטרה להפוך לשחקנית.

בתחילת הקריירה השתתפה בסרטים "באזיגר" (הקוסם) לצד שאהרוח' ח'אן וקאג'ול, "אני לוחם אתה טיפש" לצד אקשאיי קומאר, וגם בסרט "תבואי אהובה". מאז הפכה להיות לשחקנית מוכרת בבוליווד ובהודו, והשתתפה בסרטים רבים.

### דוגמנות

במשך הזמן הצליחה שטי להפוך לסלב בהודו ולאו דווקא בזכות קריירת המשחק שלה. היא ניהלה רומן ארוך עם השחקן אקשאיי קומאר והחלה לעבוד בתחום הדוגמנות. היא השתתפה בקמפיינים רבים ואף הוכתרה בתואר "האישה עם הגוף הכי יפה בהודו", זאת לצד עיסוק משני בתחום הקולנוע.

### משחק

בשנת 2000, שטי שיחקה בסרט "פעימות הלב" (דהדקן), שוב לצידו של אקשאיי קומאר. סרט זה נכנס לרשימת ארבעת הסרטים שוברי הקופות של השנה בהודו ובהתאם לכל שוב פרצה לתודעת הקולנוע וזכתה לביקורות אוהדות מצד מבקרי הקולנוע.

בשנות האלפיים יצאו הרבה סרטים בכיכובה, כשרובם נחלו הצלחה, ביניהם "קשרים", "כבוד וגאווה" לצד סלמן ח'אן ו"מרדף ללא גבולות".

בשנת 2007, שטי השתתפה וזכתה בעונה החמישית של תוכנית המציאות הבריטית "האח הגדול VIP" (תוך התגברות על ג'ייד גודי ודניאל לוידס). מלבד זאת, באפריל 2007 יצא סרט בשם "מטרו" בכיכובה.

כיום שטי מתגוררת במומביי, וממשיכה לנהל קריירת משחק ודוגמנות.

קישורים חיצוניים
----------------

ויקישיתוף מדיה וקבצים בנושא **שילפה שטי** בוויקישיתוף
* אתר האינטרנט הרשמי של שילפה שטי
* שילפה שטי, ברשת החברתית פייסבוק

* שילפה שטי, ברשת החברתית אקס (טוויטר)

* שילפה שטי, ברשת החברתית אינסטגרם

* שילפה שטי, ברשת החברתית טיקטוק

* שילפה שטי, סרטונים בערוץ היוטיוב

* שילפה שטי, במסד הנתונים הקולנועיים IMDb (באנגלית)

* שילפה שטי, באתר AllMovie (באנגלית)

* שילפה שטי, במסד הנתונים הקולנועיים KinoPoisk (ברוסית)

* שילפה שטי, באתר אייטונס (באנגלית)

* שילפה שטי, באתר ספוטיפיי
* Shilpa Shetty on UK Big Brother

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb162638622 (data)
* GND: 133093247
* ISNI: 0000 0001 1443 3876
* LNB: 000249531
* VIAF: 47941942
* WorldCat: viaf-47941942

 |
**Israels Plads** (מילולית: כיכר ישראל) היא כיכר ציבורית גדולה במרכז קופנהגן, דנמרק, בקצה הצפוני של הכיכר שוק מזון מקורה.

היסטוריה
--------

 מראה האזור בטרם הביצורים הוצאו משימוש
### רקע כללי

הכיכר ממוקמת באזור שהתפנה לאחר שביצורי העיר קופנהגן יצאו מכלל שימוש במחצית השנייה של המאה ה-19. עד אז השטח נותר ברובו לא מפותח שכן מחוץ לחומות העיר היה קיים איסור בנייה.

שוק ירקות שנקרא באותה עת גרוטטורבט Grønttorvet, נפתח ב-26 באפריל 1889

 ילדים מתאספים במזרקה בכיכר
### הרחבה ותנועה

החלק הצפוני של ישראל פלאדס של היום, בין Vendersgade ל-Frederiksborggade, לא היה במקור חלק מגרוטטורבט. הייתה קיימת בו מזרקה והיא הייתה ידועה בשם *Hundetorvet* (מילולית *כיכר הכלבים*), ככל הנראה בגלל שהיא הייתה פופולרית בקרב בעלי כלבים. בשנת 1913 שולב החלל בשטח השוק.

השוק בגרונטטורבט נסגר כאשר שוק הירקות החדש בואלבי נחנך ב-1 באוקטובר 1958.

שמו של גרנטטורבט שונה ל-Israels Plads ב-11 באוקטובר 1968, יום השנה ה-25 לרדיפות הנאצים נגד יהודים בדנמרק.

קישורים חיצוניים
----------------

ויקישיתוף מדיה וקבצים בנושא **ישראלס פלאדס** בוויקישיתוף